Contract de servicii

nr...................../.............................

**„Servicii de realizare și implementare campanie de promovare online**

**a serviciilor oferite de ADR Nord-Est prin Rețeaua Enterprise Europe Network**

**la nivelul Regiunii Nord – Est”**

**Preambul**

În temeiul Legii nr. 98/2016 privind achiziţiile publice și ale Hotărârii de Guvern nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice, s-a încheiat prezentul contract de servicii intre

1. **PĂRŢILE CONTRACTANTE**

**Agentia pentru Dezvoltare Regionala Nord-Est**, adresa str. Lt. Draghiescu, nr. 9, Piatra Neamt, jud. Neamt, telefon/fax: 0233218071/0233218072, cod unic de inregistrare 11616139, cod IBAN RO97 BRDE 280S V089 8920 2800, deschis la BRD Sucursala Piatra Neamt, reprezentata prin dl Vasile ASANDEI - Director General, in calitate de ACHIZITOR, pe de o parte,

Şi

**.......................................**cu sediul in ......................................., cod poștal ................................, telefon: ............................., fax: ........................, e-mail: [.......................](mailto:office@digitalmediamarket.ro), număr de ordine in Registrul Comertului ..........................., cod fiscal ......................, cont: ................................. deschis la .........................., reprezentată prin ......................................, in calitate de PRESTATOR, pe de alta parte.

**2. TERMENI SI DEFINITII**

2.1 - In prezentul contract urmatorii termeni vor fi interpretati astfel:

1. *contract* - actul juridic care reprezintă acordul de voinţă al celor două părţi, încheiat între o autoritate contractantă, în calitate de achizitor, şi un prestator de servicii, în calitate de prestator;
2. *achizitor si prestator* - partile contractante asa cum acestea sunt numite in contract;
3. *pretul contractului* - pretul platibil prestatorului de catre achizitor, in baza contractului, pentru indeplinirea integrala si corespunzatoare a tuturor obligatiilor asumate prin contract, acceptate ca fiind corespunzatoare de catre achizitor;
4. *forta majora* - orice eveniment extern, imprevizibil, absolut invincibil şi inevitabil, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi.
5. zi/zile – zi/zile calendaristice; luna/luni – luna/luni calendaristice; an - 365 zile – 12 luni.
6. *conflict de interese* – prin conflict de interese se intelege orice situatie in care membrii personalului autoritatii contractante sau ai unui furnizor de servicii de achizitie care actioneaza in numele autoritatii contractante, care sunt implicati in desfasurarea procedurii de atribuire sau care pot influenta rezultatul acesteia au, in mod direct sau indirect, un interes financiar, economic sau un alt interes personal, care ar putea fi perceput ca element care compromite impartialitatea ori independenta lor in contextul procedurii de atribuire.
7. *penalitate contractuala* – despagubirea stabilita in contractul de prestare servicii ca fiind platibila de catre una din partile contractante catre cealalta parte, in caz de neindeplinire, indeplinire necorespunzatoare sau cu intarziere a obligatiilor din contract (majorari de intarziere si/sau daune-interese);
8. *rezultate* - livrabilele din cadrul contractului;
9. *subcontractant* - orice operator economic care nu este parte a acestui Contract şi care execută şi/sau furnizează anumite părți ori elemente ale Contractului ori îndeplinește activități care fac parte din obiectul Contractului, răspunzând în fața Contractantului/prestatorului pentru organizarea şi derularea tuturor etapelor necesare în acest scop;
10. *servicii* – activităţile cuprinse în prezentul contract, a căror prestare face obiect al contractului;
11. *produse* - orice bunuri cuprinse în anexa/anexele la prezentul contract şi pe care prestatorul are obligaţia de a le furniza, aferent serviciilor prestate conform contractului.

**3. INTERPRETARE**

3.1 În prezentul contract, cu excepţia unei prevederi contrare, cuvintele la forma singular vor include forma de plural şi viceversa, acolo unde acest lucru este permis de context.

3.2 Termenul “zi”sau “zile” sau orice referire la zile reprezintă zile calendaristice dacă nu se specifică în mod diferit.

3.3 Termenele socotite pe zile, luni sau ani se calculează conform dispoziţiilor Titlului V din Codul de Procedură Civilă.

3.4 Clauzele şi expresiile vor fi interpretate prin raportare la întregul contract.

**4. OBIECTUL CONTRACTULUI**

4.1 Prestatorul se obliga sa presteze **Servicii de realizare și implementare campanie de promovare online a serviciilor oferite de ADR Nord-Est prin Rețeaua Enterprise Europe Network la nivelul Regiunii Nord – Est**, în perioadele convenite şi în conformitate cu obligaţiile asumate prin prezentul contract. Durata campaniei de promovare este de 6 luni.

4.2 Achizitorul se obligă să plătească pretul convenit in prezentul contract, pentru serviciile prestate și receptionate conform prevederilor art. 12.

4.3 Prezentul contract este finantat in cadrul proiectului „Eastern Romanian Business Suport Network (ERBSN), derulat de ADR Nord – Est in perioada 2020-2021 și finanțat în cadrul Programului COSME, cod 879550.

**5. PRETUL CONTRACTULUI**

5.1 Pretul total convenit pentru prestarea serviciilor specificate la clauza 4.1 din Contract, platibil prestatorului de catre achizitor, este de **........................ lei,** la care se adauga TVA în vigoare la data facturării.

5.2 Prețul include toate costurile necesare prestării serviciilor, pe care le implica atingerea obiectivului campaniei, raportat la cerintele tehnice (manoperă, materiale, taxe, comisioane, terți etc.).

5.3 Prețul contractului este ferm, în lei, și nu se ajustează.

5.4 Achizitorul nu acordă avans Prestatorului.

**6. DURATA CONTRACTULUI**

6.1 Durata contractului este de la data semnarii acestuia de catre ambele parti și pana la 15.12.2021.

6.2 Prezentul contract continuă să producă efecte juridice până la îndeplinirea tuturor obligaţiilor asumate de către ambele părţi contractante.

**7. EXECUTAREA CONTRACTULUI**

7.1 Executarea contractului începe după semnarea contractului de ambele părți contractante.

**8. DOCUMENTELE CONTRACTULUI**

8.1 Documentele prezentului contract sunt:

1. Caietul de sarcini, inclusiv clarificarile aduse pana la depunerea ofertelor ce privesc aspectele tehnice si financiare;
2. Propunerea tehnică și financiară a Prestatorului, înregistrată la Achizitor cu nr. ......................., inclusiv clarificările din perioada de evaluare; În cazul în care, pe parcursul executării contractului, se constată că anumite elemente ale propunerii tehnice sunt inferioare sau nu corespund cerinţelor prevăzute în Caietul de Sarcini, prevalează prevederile Caietului de Sarcini;
3. Graficul de implementare;
4. Mediaplanul campaniei;
5. Anexele, actele adiţionale pe care părţile vor conveni să le încheie pe perioada derulării contractului, dacă este cazul.

**9. OBLIGATIILE PRESTATORULUI**

9.1 (1) Prestatorul se obliga sa presteze serviciile precizate la art. 4.1, la standardele si performantele prezentate in Oferta sa și în conformitate cu cerintele din Caietul de sarcini, anexe la prezentul contract.

(2) Prestatorul se obligă să presteze serviciile care fac obiectul prezentului contract cu profesionalismul şi promptitudinea cuvenite angajamentului asumat, în perioada convenită de părți şi în conformitate cu prevederile contractuale.

9.2 Prestatorul se obliga sa supravegheze prestarea serviciilor, sa asigure resursele umane, materialele si orice alte echipamente, fie de natura provizorie, fie definitiva cerute de si pentru contract, in masura in care necesitatea asigurarii acestora este prevazuta in contract sau se poate deduce in mod rezonabil din contract. Prestatorul este pe deplin responsabil pentru execuţia serviciilor în conformitate cu mediaplanul și graficul de implementare convenit. Totodată, este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului.

9.3 Prestatorul se obliga sa despagubeasca achizitorul impotriva oricaror:

a). Reclamatii si actiuni in justitie, ce rezulta din incalcarea unor drepturi de proprietate intelectuala (brevete, nume, marci inregistrate etc.), legate de echipamentele, materialele, instalatiile sau utilajele folosite pentru sau in legatura cu serviciile prestate;

b). Daune-interese, costuri, taxe si cheltuieli de orice natura, aferente, cu exceptia situatiei in care o astfel de incalcare rezulta din respectarea caietului de sarcini intocmit de catre achizitor.

9.4 (1) Prestatorul are obligatia de a nu transfera total sau partial obligatiile sale asumate prin contract, fara sa obtina, in prealabil, acordul scris al achizitorului.

(2) Este permisă doar cesiunea creanţelor născute din prezentul contract, obligaţiile născute rămânând în sarcina părţilor contractante, astfel cum au fost stipulate şi asumate iniţial.

(3) Cesiunea nu va exonera prestatorul de nicio responsabilitate privind orice obligatii asumate prin contract.

(4) Părțile se obligă să respecte prevederile art. 1.578 din Noul Cod Civil cu privire la „Comunicarea şi acceptarea cesiunii”.

9.5 Prestatorul are obligația de a asigura disponibilitatea informațiilor și documentelor referitoare la contract cu ocazia misiunilor de control desfășurate de structuri cu competențe în controlul și recuperarea debitelor aferente fondurilor europene.

9.6Codul de conduita:

(1) Prestatorul va actiona intotdeauna loial si impartial si ca un consilier de incredere pentru achizitor conform regulilor si/sau codului de conduita al profesiei sale, precum si cu discretia necesara. Se va abtine sa faca afirmatii publice in legatura cu serviciile prestate fara sa aiba aprobarea prealabila a achizitorului, precum si sa participe in orice activitati care sunt in conflict cu obligatiile sale contractuale in raport cu acesta.

(2) In cazul in care prestatorul sau oricare din asociatii sai, se ofera sa dea, ori sunt de acord sa ofere ori sa dea, sau dau oricarei persoane, mita, bunuri in dar, facilitati ori comisioane in scopul de a determina ori recompensa indeplinirea ori neindeplinirea oricarui act sau fapt privind contractul de prestari servicii sau orice alt contract incheiat cu achizitorul, ori pentru a favoriza sau defavoriza orice persoana in legatura cu contractul sau cu orice alt contract incheiat cu acesta, achizitorul poate decide incetarea contractului, fara a aduce atingere niciunui drept anterior dobandit de prestator in baza contractului.

(3) Platile catre prestator aferente contractului vor constitui singurul venit ori beneficiu ce poate deriva din contract, si atat prestatorul cat si personalul sau salariat ori contractat, inclusiv conducerea sa si salariatii din teritoriu, nu vor accepta niciun comision, discount, alocatie, plata indirecta ori orice alta forma de retributie in legatura cu sau pentru executarea obligatiilor din contract.

(4) Prestatorul nu va avea nici un drept, direct sau indirect, la vreo redeventa, facilitate sau comision cu privire la orice bun sau procedeu brevetat sau protejat utilizate in scopurile contractului, fara aprobarea prealabila in scris a achizitorului.

(5) Prestatorul si personalul sau vor respecta secretul profesional, pe perioada executarii contractului, inclusiv pe perioada oricarei prelungiri a acestuia, precum si dupa incetarea contractului. In acest sens, cu exceptia cazului in care se obtine acordul scris prealabil al achizitorului, prestatorul si personalul sau, salariat ori contractat de acesta, incluzand conducerea si salariatii din teritoriu, nu vor comunica niciodata oricarei alte persoane sau entitati, nicio informatie confidentiala divulgata lor sau despre care au luat cunostinta si nu vor face publica nicio informatie referitoare la recomandarile primite in cursul sau ca rezultat al prestarii serviciilor ce fac obiectul prezentului contract. Totodata, prestatorul si personalul sau nu vor utiliza in dauna achizitorului informatiile ce le-au fost furnizate sau rezultatul studiilor, testelor, cercetarilor desfasurate in cursul sau in scopul executarii contractului.

(6) Executarea contractului nu va genera sub nicio forma cheltuieli comerciale neuzuale. Daca apar totusi astfel de cheltuieli, contractul poate inceta conform art. 14 din prezentul Contract. Sunt considerate cheltuieli comerciale neuzuale:

(i) comisioanele care nu sunt mentionate in contract sau care nu rezulta dintr-un contract valabil incheiat referitor la prezentul contract,

(ii) comisioanele care nu corespund unor serviciilor prestate si legitime,

(iii) comisioanele platite unui destinatar care nu este in mod clar identificat sau

(iv) comisioanele platite unei persoane care potrivit tuturor aparentelor este o persoana interpusa.

(7) Prestatorul va furniza achizitorului, la cerere, documente justificative cu privire la conditiile in care se executa contractul. Achizitorul va efectua orice documentare sau cercetare la fata locului pe care o considera necesara pentru strangerea de probe in cazul oricarei suspiciuni cu privire la existenta unor cheltuieli comerciale neuzuale.

9.7Drepturi de proprietate intelectuala:

(a) Orice Rezultat/Rezultate elaborat(e) și/sau prelucrat(e) de către prestator în executarea Contractului vor deveni proprietatea exclusivă a Achizitorului, pe măsură ce sunt produse și, respectiv, însușite de Achizitor. După încetarea Contractului, prestatorul trebuie să fi transmis toate aceste Rezultate Achizitorului. Prestatorul nu va utiliza aceste Rezultate în scopuri care nu au legătură cu prezentul Contract.

(b) Contractantul/Subcontractanții acestuia nu va/vor publica articole referitoare la Serviciile prezentului Contract, nu vor face referire la aceste Servicii în cursul prestării altor servicii pentru terți și nu vor divulga nicio informație furnizată de Achizitor, fără acordul scris prealabil al acestuia.

(c) Orice Rezultate ori drepturi, inclusiv drepturi de autor sau alte drepturi de proprietate intelectuală ori industrială, dobândite în executarea Contractului vor fi proprietatea exclusivă a Achizitorului, care le va putea utiliza, publica, cesiona ori transfera așa cum va considera de cuviință, fără limitare geografică ori de altă natură, cu excepția situațiilor în care există deja asemenea drepturi de proprietate intelectuală ori industrială.

(d) Nerespectarea, de către Contractant/Subcontractanții acestuia, a obligațiilor menționate la clauzele 9.7. (a) – (c) din prezentul Contract dă dreptul Achizitorului la daune în cuantumul stabilit la art. 14.3.

**10. OBLIGATIILE ACHIZITORULUI**

10.1 Achizitorul se obliga sa puna la dispozitia prestatorului orice facilitati si/sau informatii pe care acesta le solicita si pe care le considera necesare indeplinirii contractului.

10.2 Achizitorul are dreptul de a verifica prestarea serviciilor în conformitate cu cerintele caietului de sarcini si se obliga sa receptioneze, potrivit art. 12, serviciile prestate.

10.3 Achizitorul se obliga sa efectueze platile aferente serviciilor prestate in conditiile prevazute la art.12 din prezentul contract. Factura va fi insotita in mod obligatoriu de procesul verbal de receptie a serviciilor.

10.4 Achizitorul se obligă să pună la dispoziţia prestatorului orice facilităţi şi/sau informaţii pe care acesta le-a cerut şi pe care le consideră necesare pentru îndeplinirea contractului.

10.5. Achizitorul se obligă să asigure, inclusiv pe parcursul îndeplinirii contractului, accesul publicului cel puţin la următoarele informaţii: destinatarii finali ai fondurilor de publicitate, criteriile de alocare a acestor fonduri, sumele alocate fiecărui beneficiar final şi termenele de îndeplinire a prevederilor contractuale, mentionarea denumirii autoritatii contractante in materialul publicitar. În acest sens achizitorul are obligaţia de a deţine informaţii actualizate cu privire la modul de îndeplinire a contractului, iar prestatorul are obligaţia de a i le pune la dispoziţie la cerere.

**11.MODALITATI DE PLATA**

11.1 Plata serviciilor se va efectua prin virament bancar, in baza facturii fiscale emisa de prestator si acceptata de achizitor. Factura se va emite in baza procesului verbal de receptie a serviciilor și a livrabilelor, semnat de ambele părți, în conformitatea cu prevederile cap. 7 ”*Condiții de plată*” din Caietul de sarcini.

11.2Platile se vor efectua in termen de maxim 30 zile de la data primirii facturii de către achizitor, în contul indicat de catre Prestator în Preambulul prezentului contract.

**12. RECEPTIE**

12.1 Receptia serviciilor prestate se va face la sediul achizitorului, de catre reprezentantii achizitorului nominalizati in caietul de sarcini si va fi consemnata intr-un proces verbal de receptie a serviciilor prestate.

**13. PLATI SI PENALITATI DE INTARZIERE**

13.1 In cazul in care, din vina sa exclusiva, prestatorul nu isi executa obligatiile asumate prin contract/sau le sau și le îndeplinește cu întârziere, Achizitorul are dreptul de a calcula și factura, ca penalități, o sumă echivalenta cu 0,1% pentru fiecare zi de intarziere calculate din valoarea obligaţiei neîndeplinite, până la îndeplinirea obligaţiei, dar nu mai mult decât această valoare.

13.2 In cazul in care achizitorul nu onoreaza facturile in termen de 10 zile de la expirarea perioadei convenite la art. 11.2, Prestatorul are dreptul de a calcula și factura, ca penalități, o sumă echivalentă cu o cotă procentuală de 0,1% pe zi întârziere din valoarea neonorată a facturii, dar nu mai mult decât această valoare, până la îndeplinirea obligaţiei de plată.

13.3 Penalitatile de intarziere datorate curg de drept din data scadentei obligatiilor asumate conform prezentului contract.

13.4 Pentru prejudiciul provocat prin neexecutarea sau executarea necorespunzătoare a obligaţiilor asumate, care depăşeşte valoarea maximă a penalităţilor ce pot fi percepute conform alin. 13.1 şi alin. 13.2, în completare, părţile datorează daune-interese în condiţiile dreptului comun.

13.5 Nerespectarea obligatiilor asumate prin prezentul contract de catre una dintre parti, in mod culpabil si repetat, da dreptul partii lezate de a considera contractul de drept reziliat si de a pretinde plata de daune-interese.

13.6 Achizitorul isi rezerva dreptul de a renunta oricand la contract, printr-o notificare scrisa adresata Prestatorului, fara nici o compensatie, daca acesta din urma da faliment, cu conditia ca aceasta anulare sa nu prejudicieze sau sa afecteze dreptul la actiune sau despagubire pentru Prestator. In acest caz, Prestatorul are dreptul de a pretinde numai plata corespunzatoare pentru partea din contract indeplinita pana la data denuntarii unilaterale a contractului.

**14. INCETAREA, REZILIEREA SI DENUNTAREA UNILATERALA A CONTRACTULUI:**

14.1 Prezentul contract inceteaza in urmatoarele situatii :

a) prin ajungere la termenul prevazut in art. 6.1 ;

b) prin executarea de catre ambele parti a tuturor obligatiilor ce le revin conform prezentului contract si legislatiei aplicabile;

c) prin acordul partilor consemnat in scris;

d) prin reziliere/rezolutiune, in cazul in care una din parti nu isi executa sau executa necorespunzator obligatiile contractuale.

14.2 In situatia rezilierii/rezolutiunii totale/partiale din cauza neexecutarii/executarii partiale de catre Prestator a obligatiilor contractuale, acesta va datora achizitorului daune-interese cu titlu de clauza penala in cuantum egal cu valoarea obligatiilor contractuale neexecutate.

14.3 In situatia in care executarea partiala a obligatiilor contractuale face imposibila realizarea obiectului contractului in integralitatea sa, chiar daca a fost receptionata o parte din contract conform dispozitiilor legale, Prestatorul va datora achizitorului daune-interese cu titlu de clauza penala in cuantum egal cu intreaga valoare a obligatiilor contractuale stabilite prin contract.

14.5 Rezilierea prezentului contract nu va avea niciun efect asupra obligatiilor deja scadente intre partile contractante.

14.6 Partile sunt de drept in intarziere prin simplul fapt al nerespectarii clauzelor prezentului contract.

14.7 Achizitorul isi rezerva dreptul de a denunta unilateral contractul de prestari servicii, in cel mult 5 zile de la aparitia unor circumstante care nu au putut fi prevazute la data incheierii contractului, sub conditia notificarii prestatorului cu cel putin 3 zile inainte de momentul rezilierii.

**15. AMENDAMENTE**

15.1 Partile contractante au dreptul, pe durata indeplinirii contractului, de a conveni modificarea clauzelor contractului, prin act aditional, in conditiile prevazute de legislatia in vigoare.

15.2 Următoarele modificări se realizează fără a afecta caracterul general al prezentului Contract prin acordul Părților, respectiv prin Act Adițional:

1. înlocuirea/introducerea de Subcontractanți,
2. orice modificare a datelor de contact, persoanelor de contact, conturilor bancare şi băncilor prin care se efectuează plățile,
3. solicitări specifice ale factorilor interesați ce pot lua inclusiv rol de entități/autorități cu atribuții în legătură cu Serviciile care fac obiectul Contractului, respectiv solicitări privind necesitatea obținerii de avize/ acorduri/ autorizații/ permise sau altele asemenea, în plus față de cele solicitate prin legislația în vigoare la data depunerii Ofertei,
4. drepturile și obligațiile Contractantului stabilite prin acest Contract sunt preluate de către un alt operator economic ca urmare a unei succesiuni universale sau cu titlu universal în cadrul unui proces de reorganizare, în condițiile stabilite prin Lege.

**16. FORTA MAJORA**

16.1 Forta majora este constatata de o autoritate competenta.

16.2 Forta majora exonereaza de răspundere partile contractante în cazul neexecutării parțiale sau totale a obligatiilor asumate prin prezentul contract, pe toata perioada in care aceasta actioneaza.

16.3 Indeplinirea contractului va fi suspendata in perioada de actiune a fortei majore, dar fara a prejudicia drepturile ce li se cuveneau partilor pana la aparitia acesteia.

16.4 Partea contractanta care invoca forta majora are obligatia de a notifica celeilalte parti, imediat si in mod complet, producerea acesteia si sa ia orice masuri care ii stau la dispozitie in vederea limitarii consecintelor.

16.5. Partea care a invocat forța majoră are obligația să aducă la cunoștința celeilalte părți încetarea cauzei acesteia de îndată ce evenimentul a luat sfârșit.

16.6 Dacă forța majoră acționează sau se estimează că va acționa o perioadă mai mare de 15 zile, fiecare parte va avea dreptul să notifice celeilalte părți încetarea de plin drept a prezentului contract, fără ca vreuna din părți să poată pretinde celeilalte daune-interese.

**17. SOLUTIONAREA LITIGIILOR**

17.1 Achizitorul şi Prestatorul vor depune toate eforturile pentru a rezolva pe cale amiabilă, prin tratative directe sau prin procedura medierii, orice neînţelegere sau dispută care se poate ivi între ei în cadrul sau în legatură cu îndeplinirea contractului.

17.2 Daca, dupa 15 zile de la inceperea acestor tratative neoficiale, achizitorul si prestatorul nu reusesc sa rezolve in mod amiabil o divergenta contractuala, fiecare poate solicita ca disputa sa se solutioneze de catre instantele judecatoresti competente.

**18.SUBCONTRACTAREA**

(a) Orice înțelegere scrisă prin care Contractantul încredințează o parte din realizarea Serviciilor către un terț este considerată a fi un Contract de Subcontractare.

(b) Contractantul are dreptul de a subcontracta orice parte a prezentului Contract şi/sau poate schimba Subcontractantul/Subcontractanții specificați în Propunerea Tehnică numai cu acordul prealabil scris al Achizitorului și numai în condițiile art. 219 din Legea 98/2016, menționând partea/părțile din Contract care va/vor fi subcontractat(e) precum şi identitatea Subcontractanților.

(c) Contractantul are obligația de a prezenta la încheierea Contractului, contractele încheiate cu Subcontractanții desemnați în cadrul Ofertei depusă pentru atribuirea acestui Contract. Contractul/ Contractele de Subcontractare se constituie anexă la Contract, făcând parte integrantă din acesta.

(d) Contractantul are dreptul de a solicita Achizitorului, în orice moment pe perioada derulării Contractului, fie înlocuirea unui Subcontractant, ca urmare a terminării unui Contract de Subcontractare inclus în Contract, fie implicarea de noi Subcontractanți. Contractantul trebuie să solicite, în scris, aprobarea prealabilă a Achizitorului înainte de încheierea unui nou Contract de Subcontractare.

(e) Niciun Contract de Subcontractare nu va crea raporturi contractuale între Subcontractant și Achizitor. Contractantul este pe deplin răspunzător față de Achizitor pentru modul în care îndeplinește Contractul. Contractantul va răspunde pentru actele și faptele Subcontractanților săi ca și cum ar fi actele sau faptele Contractantului. Aprobarea de către Achizitor a subcontractării oricărei părți a Contractului sau a angajării de către Contractant a unor Subcontractanți pentru prestarea Serviciilor nu va elibera Contractantul de niciuna dintre obligațiile sale din Contract.

(f) În cazul în care un Subcontractant nu reușește să își execute obligațiile contractuale, Achizitorul poate solicita Contractantului fie să înlocuiască respectivul Subcontractant cu un alt Subcontractant, care să dețină calificările și experiența solicitate de către Achizitor, fie să preia el însuși prestarea serviciilor.

(g) Serviciile încredințate unui Subcontractant de către Contractant nu pot fi încredințate unor terțe părți de către Subcontractant.

(h) Orice schimbare a Subcontractantului fără aprobarea prealabilă în scris a Achizitorului sau orice încredințare a Serviciilor de către Subcontractant către terțe părți va fi considerată o încălcare a Contractului, situație care îndreptățește Achizitorul la rezoluțiunea/rezilierea unilaterală a Contractului și obținerea de despăgubiri din partea Contractantului.

(i) În orice moment, pe perioada derulării Contractului, Contractantul trebuie să se asigure că Subcontractantul/Subcontractanții nu afectează drepturile Achizitorului în temeiul prezentului Contract.

(j) În orice moment, pe perioada derulării Contractului, Achizitorul poate solicita Contractantului să înlocuiască un Subcontractant care se află în una dintre situațiile de excludere specificate la art. 164, art. 165 și art. 167 din Legea 98/2016.

**19. LIMBA CARE GUVERNEAZA CONTRACTUL**

19.1 Limba care guverneaza contractul este limba romana.

**20. COMUNICARI**

20.1 (1) Orice comunicare intre parti, referitoare la indeplinirea prezentului contract, trebuie sa fie transmisa si in scris.

(2) Orice document scris trebuie inregistrat atat in momentul transmiterii cat si in momentul primirii.

20.2 Comunicarile intre parti se pot face si prin telefon, fax sau e-mail cu conditia confirmarii in scris a primirii comunicarii.

**21. CARACTERUL CONFIDENŢIAL AL CONTRACTULUI**

21.1 - O parte contractantă nu are dreptul, fără acordul scris al celeilalte părţi:

a) de a face cunoscut contractul sau orice prevedere a acestuia unei terţe părţi, în afara acelor persoane implicate în îndeplinirea contractului;

b) de a utiliza informaţiile şi documentele obţinute sau la care are acces în perioada de derulare a contractului, în alt scop decât acela de a-şi îndeplini obligaţiile contractuale.

21.2 - Dezvăluirea oricărei informaţii, faţă de persoanele implicate în îndeplinirea contractului, se va face confidenţial şi se va extinde numai asupra acelor informaţii necesare îndeplinirii contractului.

21.3 - O parte contractantă va fi exonerată de răspunderea pentru dezvăluirea de informaţii referitoare la contract dacă:

a) informaţia era cunoscută părţii contractante înainte ca ea să fi fost primită de la cealaltă parte contractantă, sau

b) informaţia a fost dezvăluită după ce a fost obţinut acordul scris al celeilalte părţi contractante pentru asemenea dezvăluire, sau

c) partea contractantă a fost obligată în mod legal să dezvăluie informaţia.

**22. LEGEA APLICABILA CONTRACTULUI**

22.1 Contractul va fi interpretat conform legilor din Romania.

**23. DISPOZITII FINALE**

23.1 - Conform Regulamentului (UE) 2016/679 privind protectia persoanelor fizice in ceea ce priveste prelucrarea datelor cu caracter personal, partile confirma consimtamantul clar si informat pentru prelucrarea datelor cu caracter personal, in scopul contractului

23.2 - Anexele şi documentele contractului fac parte integranta din prezentul contract.

Partile au inteles sa incheie prezentul contract in doua exemplare, cate unul pentru fiecare parte.

|  |  |
| --- | --- |
| ACHIZITOR  Agentia pentru Dezvoltare Regionala Nord-Est  Vasile ASANDEI,  Director General  Consilier Juridic  Control Financiar Preventiv | PRESTATOR |